Kawasan Manggani

Kawasan Manggani (kadang ditulih Mangani) talatak di Nagari Koto Tinggi, Kecamatan Gunuang Omeh, Kabupaten Lima Puluh Kota, Sumatera Barat bajarak 14 km dari kampuang paliang dakek (Jorong Pua Data, Koto Tinggi) atau 70 km dari Kota Payokumbuah. Kini Kawasan Manggani tamasuak dalam Suaka Alam Alahan Panjang, Nagari Koto Tinggi. Manggani tanamo sabagai kawasan panambangan ameh tuo di Sumatera jauah sabalun zaman kolonial Ulando. Ulando baru maambiak aliah panambangan ameh pado mulo abaik ka-19.

Salapeh kamardekaan Indonesia, panambangan ameh di Manggani tatap balanjuik dan dikalola dek panduduak satampek. Ado kurang labiah 40 urang warga nan biaso manambang di Manggani. Dek karano Manggani barado di dalam kawasan utan linduang, mangko kagiatan panambangan nan dilakukan masyarakaik satampek bastatus ilegal. Untuak masuak kawasan iko, panambang dapek masuak malalui duo tampek. Partamo, dapek ditampuah malalui Bonjol, Pasaman. Kaduo, dapek ditampuah malalui Jorong Pua Data, Koto Tinggi, Lima Puluh Kota. Pado umumnyo panambang ameh rakyat mamasuki Manggani jo bajalan kaki atau manggunokan motor trail manarobos utan rimbo malalui Pua Data. Pamarintah juo tangah marencanakan pambangunan jalan nan maubuangkan pamukiman Jorong Pua Data jo Manggani.Pemerintah Kabupaten Lima Puluh Kota, 2012. PERATURAN DAERAH KABUPATEN LIMA PULUH KOTA NOMOR : 7 TAHUN 2012 TENTANG RENCANA TATA RUANG WILAYAH KABUPATEN LIMA PULUH KOTA . Pemkab Lima Puluh Kota, hlm 96.

Pado akhia taun 2018, masyarakaik satampek dihebohkan jo adonyo sambilan urang panambang bakawarganagaraan Tiongkok. Takaik hal itu, Bupati Lima Puluh Kota sadang mausulkan pangaliahan status utan Manggani supayo dapek dimanfaatkan. Manuruik data dari Dinas Energi dan Sumber Daya Mineral (ESDM) Sumatera Barat, potensi sumber dayo ameh di tambang ameh Manggani mancapai 900.000 ton biji ameh jo 5,85 ton logam murni.

 Rujuakan 

Kategori:Pertambangan
Kategori:Kabupaten Lima Puluh Kota
Kategori:Sumatra Barat